PATVIRTINTA

Jonavos Jeronimo Ralio gimnazijos

direktoriaus 2020 m. lapkričio 5 d.

įsakymu Nr. V1-157

**JONAVOS JERONIMO RALIO GIMNAZIJOS DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ ĮSTAIGOJE IR TEISĖTŲ MOKINIO ATSTOVŲ INFORMAVIMO APIE ĮSTAIGOJE PATIRTĄ TRAUMĄ AR ŪMŲ SVEIKATOS SUTRIKDYMĄ TVARKA**

**I SKYRIUS**

**BENDROS NUOSTATOS**

1. Darbuotojų veiksmų mokiniui susirgus ar patyrus traumą Jonavos Jeronimo Ralio gimnazijoje (toliau – Įstaigoje) ir teisėtų mokinio atstovų informavimo apie Įstaigoje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672 „Dėl visuomenės sveikatos priežiūros organizavimo mokykloje tvarkos aprašo patvirtinimo“.
2. Aprašas nustato darbuotojų veiksmų mokiniui susirgus ar patyrus traumą Įstaigoje ir teisėtų mokinio atstovų informavimo apie Įstaigoje patirtą traumą ar ūmų sveikatos sutrikdymą tikslą, uždavinius,organizavimo tvarką.
3. Darbuotojų veiksmų mokiniui susirgus ar patyrus traumą Įstaigoje ir teisėtų mokinio atstovų informavimo apie Įstaigoje patirtą traumą ar ūmų sveikatos sutrikdymą tikslas – saugoti ir stiprinti mokinių sveikatą, aktyviai bendradarbiaujant su jų tėvais (globėjais, rūpintojais), vykdyti mokinių patirtų traumų ar ūmių susirgimų stebėseną ir prevenciją.
4. Darbuotojų veiksmų mokiniui susirgus ar patyrus traumą Įstaigoje ir teisėtų mokinio atstovų informavimo apie Įstaigoje patirtą traumą ar ūmų sveikatos sutrikdymą mokykloje uždavinys –nustatyti darbuotojų veiksmus ir teisėtų mokinio atstovų informavimą mokiniui patyrus traumą ar ūmiai susirgus**.**
5. Veiksmus, mokiniui susirgus ar patyrus traumą Įstaigoje ir teisėtų mokinio atstovų informavimo apie Įstaigoje patirtą traumą ar ūmų sveikatos sutrikdymą, atlieka Visuomenės sveikatos priežiūros specialistas, vykdantis sveikatos priežiūrą mokykloje (toliau – VSP specialistas), klasės auklėtojas (mokytojas) ar kitas mokyklos direktoriaus įgaliotas pedagogas.

**II SKYRIUS**

**DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ ĮSTAIGOJE IR TEISĖTŲ MOKINIO ATSTOVŲ INFORMAVIMO APIE ĮSTAIGOJE PATIRTĄ TRAUMĄ AR ŪMŲ SVEIKATOS SUTRIKDYMĄ ORGANIZAVIMAS**

1. Mokiniui susirgus Įstaigoje klasės auklėtojas (mokytojas):
	1. Nedelsdamas informuoja VSP specialistą bei tėvus/globėjus apie mokinio sveikatos būklę.
	2. Nepalieka mokinio be priežiūros.
2. VSP specialisto veiksmai mokiniui susirgus ar patyrus traumą gimnazijoje:
	1. Įvertina mokinio sveikatos būklę, išsiaiškina, ar mokinys gali toliau dalyvauti pamokose, klasės veikloje.
	2. Teikia pirmąją pagalbą, jei reikia, kviečia greitąją medicinos pagalbą.
	3. Nepalieka mokinio be priežiūros iki atvyks tėvai/globėjai ir/ar greitoji medicinos pagalba.
3. Mokinį tėvai/globėjai būtinai turi pasiimti iš Įstaigos, jei nustatomi užkrečiamųjų ligų požymiai (karščiuoja, skundžiasi skausmu, viduriuoja, vemia, kosi, yra išskyrų iš nosies), įvairių traumų atvejais, jeigu mokinys negali toliau dalyvauti pamokose, klasės veikloje.
4. Nesant Įstaigoje VSP specialisto, 7 punkte išdėstytus veiksmus atlieka klasės auklėtojas (mokytojas) ar kitas mokyklos direktoriaus įgaliotas pedagogas.

**III SKYRIUS**

**BAIGIAMOSIOS NUOSTATOS**

1. Įstaigos VSP specialistas, jam nesant, klasės auklėtojas (mokytojas) ar kitas mokyklos direktoriaus įgaliotas pedagogas, yra atsakingi už veiksmų mokiniui susirgus ar patyrus traumą Įstaigoje ir teisėtų mokinio atstovų informavimo apie Įstaigoje patirtą traumą ar ūmų sveikatos sutrikdymą organizavimą ir vykdymą.

\_\_\_\_\_\_\_\_\_\_\_\_\_\_\_\_\_\_\_